text:
Entrante promé di yüli 2020, organisashonnan pa akohida di mucha i akohida pafó di skol na Boneiru i Sint Eustatius por bin na remarke pa un supsidio pa baha preis di kosto. E supsidio akí ta un siguiente paso di e programa BES(t) 4 kids pa hasi akohida di mucha mas aksesibel pa mayornan. Ku e supsidio akí un organisashon di akohida di mucha por baha e kontribushon di mayornan i tuma medidanan pa mehorá kalidat di akohida. Intenshon ta pa den 2022 introdusí un areglo finansiero struktural pa akohida di mucha.
E programa BES(t) 4 kids ta dirigí riba mehorashon di kalidat di akohida di mucha i akohida pafó di skol i pa hasi akohida (finansieramente) aksesibel pa tur mucha na Hulanda Karibense. Anualmente a pone alrededor di 10 mion euro disponibel p’esaki. E intenshon ta pa na 2022 akohida di mucha i akohida pafó di skol na Hulanda Karibense ta (finansieramente) aksesibel pa tur mucha te alrededor di 12 aña.
Areglo di supsidio temporal
Organisashonnan di akohida di mucha na Boneiru i Sint Eustatius ku tin un pèrmit di operá a base di e Ordenansa Insular Akohida di Mucha, por bin na remarke pa e supsidio pa baha preis di kosto entrante promé di yüli 2020. Pa organisashonnan di akohida di mucha ku ya a akohé mucha kaba den 2019, ta sufisiente si nan a entregá un petishon pa un pèrmit di operashon asina serka e Entidat Públiko.
Ta ehekutá e areglo di supsidio temporal bou di responsabilidat di Gobièrnu Sentral. Den e konteksto ei ta traha estrecho ku e entidatnan públiko. Organisashonnan di akohida di mucha por entregá un petishon pa supsidio serka ‘Uitvoering van Beleid’ (UVB) i ta haña sosten den esei di e frontoffice ku pa e motibu akí a keda ekipá serka Entidat Públiko.
Boneiru
Organisashonnan di akohida di mucha na Boneiru por entregá un petishon pa supsidio asina ku Konseho Insular aprobá e Ordenansa Insular Akohida di Mucha. Si esaki sosodé promé ku promé di yüli 2020, organisashonnan di akohida di mucha por pidi supsidio promé ku promé di ougùstùs pa e di tres kuartal di 2020.
Na Boneiru e supsidio pa baha preis di kosto ta 200 dòler pa luna pa mucha pa pasadia i 150 dòler pa mucha pa luna pa akohida pafó di skol. Organisashonnan di akohida di mucha na Boneiru ku ta risibí supsidio, por pidi un kontribushon di mayor di maksimal 200 dòler pa luna pa pasadia i akohida pafó di skol. E organisashonnan di akohida di mucha akí e ora ei mester pidi un kontribushon di mayor di 150 dòler minimal pa luna pa pasadia i 100 dòler pa luna pa akohida despues di skol. Esaki ta pa garantisá ku ta usa e supsidio pa organisashonnan di akohida di mucha tambe pa mehorá kalidat di akohida di mucha. E kriterio di kontribushon minimal di mayor no ta konta pa organisashonnan ku ya ta risibí un (otro) supsidio di e Entidat Públiko. Mayornan ku no por paga e kontribushon minimal di mayor, por pidi un supsidio pa kupo pa mucha.
Sint Eustatius
Organisashonnan di akohida di mucha na Sint Eustatius ku ya a entregá un petishon pa un pèrmit di operashon serka e entidat públiko, desde awe, den konsulta ku e frontoffice, por entregá un petishon pa supsidio. E montantenan di supsidio na Sint Eustatius ta varia di 80 dòler pa yu pa luna pa pasadia te 200 dòler pa yu pa luna pa akohida pafó di skol. Mayornan ku no por paga e kontribushon di mayor, por pidi un supsidio pa kupo pa mucha serka Entidat Públiko.
Saba
E supsidio pa baha preis di kosto no ta aplikabel den 2020 pa organisashonnan di akohida di mucha establesé na Saba. Na Saba e gastunan di akohida di mucha pa mayornan ya ta mas abou kaba ku e kontribushon minimal di mayor den e areglo di supsidio. Ku e finansiamentu a base di BES(t) 4 kids, Entidat Públiko Saba (OLS) ta invertí den mehorashon di kalidat i siguridat di fasilidatnan di akohida di mucha. Ademas OLS ta sostené mayornan ku un entrada abou. Mayornan ku no por paga e kontribushon di mayor, por pidi OLS un supsidio pa kupo pa mucha.
Mas informashon ta disponibel riba www.best4kids.nu i www.uitvoeringvanbeleidszw.nl/subsidies-en-regelingen/best4kids


c: text/html

text:
Fin di luna di December, Minister Endy Croes a ricibi bishita di un grupo di atleta di U13 y U15. Den luna di december seleccion di Aruba di atletismo a participa den NACAC Age Group Championship cu a tuma luga na Managua, Nicaragua unda a logra 25 medaya pa Aruba. E atletanan cu a logra medaya den U13; Naiva Kock y Terrence Souza. Den e categoria di U15; Montserrat Willems, Dayna Leer, Kyon Maduro y Wyndel Beyde.
Durante un encuentro ameno e mandatardio di deporte a presenta un medaya na e atletanan y a gradici nan pa nan dedicacion, pasion y aporte den deporte di atletismo y pa pone Aruba su nomber resona internacionalmente. Masha pabien Aruba ta orguyoso di boso!

robotstxt: allowed

filter: keep


text:
les di Sabbatskol
otro idioma
Les di sabbatskol kuartaal 1, aña 2022, Titula: Den E Ultimo Dianan Aki: E mensahe di Hebreo
Les 5: Hesus, e Dunadó di Sosiegu
Awe, Si Bo Tende Su Bos
Lesa pa e siman aki:
Gen. 15:13-21; Heb. 3:12-19; Heb. 4:6-11; Heb. 4:1, 3, 5, 10; Deut. 5:12-15; Heb. 4:8-11.
TEKSTO PRINSIPAL:
"Pesei anto, ta keda un sosiego di Sabat pa e pueblo di Dios" ( Hebreo 4:9, Beibel Santu).
djamars, 25-01-2022
Lesa Hebreo 4:6-11. Kua ta Dios Su invitashon pa nos den e porshon akí?
E echo ku e generashon di desierto no a drenta den e sosiego no a stroba Dios di traha ku Su pueblo. Dios a keda fiel, apesar di nan falta di fe (2 Tim. 2:13). Pues, Pablo ta ripití varios bia ku Dios Su promesa "ta keda" (Heb. 4:1, 6, 9, , Beibel Santu). E ta usa e verbonan griego kataleipo i apoleipo, ku ta impliká ku e promesa a "keda atras," òf a wòrdu ignorá. E echo ku e invitashon pa drenta den sosiego a wòrdu ripití den e tempu di David (Heb. 4:6, 7, , referiendo na Salmo 95) tabata impliká ku e promesa no a wòrdu reklamá i ku ainda e tabata disponibel. De echo, e ta bisa ku e sosiego tabata disponibel for di tempu di kreasbon (Heb. 4:3, 4). Mientras tantu, Dios ta invitá nos "awe"pa drenta den Su sosiego. "Awe" ta un konsepto kargá ku nifikashon. Ora ku Moisés a renobá e aliansa di Israel ku Dios na e frontera di e Tera Primintí, el a enfatisá e importansia di "awe" (Deut . 5:3, kompará Deut. 4:8, , Deut. 6:6, , Deut. 11:2, , ets. ). "Awe" tabata un momento di reflekshon kaminda el a invitá e pueblo pa rekonosé ku Dios tabata fiel ku nan (Deut. 11:2-7). "Awe" tabata tambe e momento pa disidí di ta fiel na Señor (Deut . 5:1-3). E desishon akí lo no por a wòrdu posponé.
Di mes manera, "awe" ta un tempu di desishon pa nos, un tempu di oportunidat, i tambe peliger, manera semper e tabata pa e pueblo di Dios.
Den e buki di Hebreo, e kónsepto "awe" ta mustra na e era di kumplimentu di Dios Su promesanan. Dios a -inougurá e era aki ku e dekreto, "Awe Mi a engendráBo" (Heb. 1:5, , Beibel Santu) ku ta pone Hesus komo e Gobernante den kumplimentu di Dios Su promesanan (2 Sam. 7:8-16). Pues, e entronashon di Hesus a inougurá un era nobo di bendishonnan i oportunidatnan pa nos. Hesus a derota e enemigunan (Heb. 2:14-16) i a inougurá un aliansa nobo (Hebreo 8-10). Pues, nos por hala serka "ku konfiansa" den e presensia di Dios (Heb. 4:14-16, , Heb. 10:19-23) i regosihá Su dilanti ku sakrifisionan spiritual di gradisimentu i alabansa (Heb. 12:28, , Beibel Santu; Heb. 13:10-16). Pues e yamada hasí "awe," ta invitá nos pa rekonosé ku Dios tabata fiel pa ku nos i a proveé nos ku tur e motibunan pa aseptá Su invitashon mesora, i no tarda.
Kua desishonnan spiritual bo mester tuma "awe,"ku no por wòrdu posponé? Kua tabata bo eksperensianan den pasado ora ku bo a tarda pa hasi loke bo tabata sa ku Dios lo tabata ke pa bo hasi mesora?
56


text:
Pedro Odulio Willems , mihó konosí komo Doe Willems a okupá vários puesto den direktiva di Federashon di Futbòl di Kòrsou (C.B.V.) Primeramente e tabata Direktor di kampeonato i luego tesorero di e Federashon. Doe tabata e fundador di e klup”Hercules” den dékada 20.
Den kura di misa di Sta. Famia doe huntu ku su amigunan, e.o. Papachi Riguad,Joki van Utrecht Jose Pinedo (ruman di Checu Pinedo) i George Curiel tabata práktika i e pues “Hercules” a bira miembro di CVB.
Dia 09-02-1945 Doe a drenta Direktiva di CVB komo miembro di dia 06-12-1945. Doe a bira lider di kampionato i dia 31-01-1946 Doe a bira promé sekretario i lider di kampeonato di CVB.
Doe a resultá no solamente un bon tesorero, pero tambe tabata un bon organisadó di e kampeonato sinku esaki tabata pèrdè atrakshon di e públiko i tabata enkargá ku sakamentu tur siman di e órgano ofisial di CVB.
Despues di 13 aña den direktiva di CVB, ku fundashon di NAVU dia 05-09-1958.
Tambe Doe tabata tesorero di Nederlands Antilliaanse Bond voor Lichamelijke Opvoeding (NABLO) ku despues a splits den N.A.O.C., Stichting Zwembad Curaçao
Doe tabata e promé tesorero di Nederlands Antilliaanse Voetbal Unie (N.A.V.U) i tambe tabata forma parti di Direktiva di Stichting Sporttereinen Brievengat.
Doe a keda enkargá ku e propiedat ku tabata Stadion Mundu Nobo, Stadion di Rif regalo di Shell Curacao. Di 1979 te ku 1988. Doe tabata sekretario di e fundashon i SporttereinenBrievengat i Suffisant (donashon Shell).
Pa tur su trabou dediká na deporte na Korsou .
Doe a risibí e kondekorashonnan .
DOE WILLEMS
Kondekorashon risibí
1963 Miembro Honorario di CVB
1964 Bondsridder di KNVB
1964 Ridder den Orde di Oranje Nassau.
1977 Offisier den Orde Nassau
1988 Miembro Honorario di Navu
!989 Miembro Honorario di NAOC
Riba nivel Internashonal Doe a okupá e puesto di Tesorero di Confederación Centroamericano y del Caribe de Futbòl (CONCACAF).


text:
No ta facil pa haya docente remplasante cu ta capacita pa duna les den examenklas. Na november ora cu un docente a bira malo, Colegio no a para keto y mesora a saca un anuncio den corant. Esaki no tabata tin resultado. Tambe nos a tuma contacto cu diferente scol, pensionado, Examenbureau y Inspectie.
Manera nos a anuncia na comienso di aña escolar, Colegio kier enfoca riba e cosnan positivo. Colegio ta den deliberacion cu tur stakeholders tocante plannan pa mehoracion. Nos tin un bon relacion cu Directie Onderwijs, Inspectie y Minister. Mas cu claro, tambe cu nos alumno-, mayor- y docentenan. Den enseñasa, e unico manera pa traha, ta pa medio di colabora un cu otro, y pa haci esaki e relacion mester ta bon cu tur partido.
Den e reto pa haya docente di Economia nos por a experencia con colaboracion cu otro ta traha. Via CSN nos a haya contacto cu docente pa yuda nos, pero no tabata posibel pa pone tur les den siman. P’esey a bin cu e opcion pa duna les riba diasabra. Tambe nos a ofrece e alumnonan, 5 biaha pa siman les, en bes di 4 biaha y nos a adapta e SE-stof. Tur esaki tabata prome cu e alumnonan a bay Minister. E diasabra tabata un problema pa e alumonan pero na niun momento nan a bin papia esaki cu Schoolleiding, locual nos ta lamenta. Di otro banda nos ta contento cu despues di esaki nos por a papia cu e alumnonan y scucha nan, y mustra nan cu nos porta semper ta habri.
Nos ta contento cu nos relacion cu Minister ta bon y prueba di esaki ta, cu ora Minister a scucha e alumnonan, el a tuma contacto mesora cu scol. E manera di traha aki nos ta aplaudi y ta spera di sigui traha asina den futuro. Un citado di Mattie Stepanek ta bisa asina: “Unity is strength … when there is teamwork and collaboration, wonderful things can be achieved.”
Pa awo nos por a soluciona e problema pa examenklas. Colegio Arubano kier enfatisa, cu nos meta ta pa tur alumno caba scol cu nan diploma.
Tambe na Colegio Arubano nos a realisa nos proyecto di digitalisacion den Ciclo Basico 1, cu ta canando hopi bon, y pa otro aña escolar lo sigui pa Ciclo Basico 2. Esaki ta tambe den liña di loke Minister ta promove: ‘mas manera innovativo den enseñansa’. Claro, tur cos den fase y segun cu nos por maneha. Colegio tambe ta trahando cu proyectonan di intercambio cu scol na Hulanda, cu ta ofrece nos muchanan un tremendo experencia. Pa haci e proyectonan aki posibel, e alumnonan lo acerca comunidad pa coopera cu yudansa financiero. Di awo caba Colegio kier gradici tur cu ta yuda den esaki.


text:
Kralendijk- Entidat Públiko Boneiru ta partisipá ku e ofisina prinsipal di direktorado di Komunidat i Kuido (Samenleving en Zorg) lo ta será temporalmente pa públiko. E ofisina na Kaya Neerlandia ta sera for di awe, djaluna 15 di mart te ku djarason dia 17 di mart 2021.
Por alkansá e departamento via telefón na: +599 717 2211 òf +599 715 5311. Tambe por manda un email na info_sz@bonairegov.com.
Lesa tambe:
- Bonchi Boneiru ke produsi kòfi di kalidat haltu na Boneiru
- Flamingo Airport porfin ta bai haña left sofistiká pa ròlstul
- Tera Barra ta regalá 500 palu di Watakeli
- A selebrá Dia di Emansipashon na Isla’Riba
- Registro Sivil ta habri ora èkstra pa rekuperá sitanan pèrdí pa motibu di mal wer


text:
Presidente nobo pa Movementu Progresivo (MP)
Presidente nobo pa Movementu Progresivo (MP)
Movementu Progresivo, teniendo kuenta ku reglanan stipulá den e krísis di COVID-19 ta hasi uso
di un komunikado pa emití e informashon na PRENSA en bes di organisá un rueda di prensa.
Movementu Progresivo, konstantemente trahando duru representando pueblo, ta keda
progresá i krese pa mehorá i sigurá su aporte kontinuo na nos komunidat pa un mihó Kòrsou.
Ku esaki den mente, nos a kuminsá insentivá nos trabounan pa komunidat paden i pafó di
Parlamento. Pa por realisá e kambionan i kresementu den nos mes seno, nos ta kontentu di por
anunsiá nombramentu di nos presidente nobo den nos organisashon: Anthony Hollander.
Señor Hollander a okupá vários posishon polítiko, i despues tambe komo miembro di konseho
insular i finalmente parlamentario, a tuma su retiru for di polítika aktivo na 2010 i bai bek den
sektor priva.
Mirando kon nos pais konsisténtemente ta bayendo patras kada aña riba vários tereno, manera
finansa, ekonomia, desempleo, infrastruktura, enseñansa, ekonomia i hustisia, sr. Hollander a
disidí ku ta su obligashon komo siudadano pa pone su eksperensia i talentonan na disposishon
di pueblo pa asina yuda krea un mihó futuro pa nos tur.
Di e forma aki, nos di Movementu Progresivo ta yama Anthony Hollander bon bini komo
presidente di nos organisashon.
M. Moses, MD
Lider Polítiko
Movementu Progresivo


text:
Diadomingo ta di cumpleaños sra Maria Rufina Bikker-Krozendijk, mihor conoci como Mama Fina. E mainta Pastor Jairo Maduro di Misa di Santa Cruz a bin haci un misa special pe na cas den compania di famia completo.
Mama Fina a nace na Aruba dia 2 di aug 1920. E la casa cu Felipe Bikker, Felipe Bikker (Papa Lipi) QEPD, Papa Lipi a fayece na anja 2000.
Mama Fina a nace y a biba den e bario di Seroe Biento practicamente henter su bida. Di e matrimonio a nace 6 jui, 1 a fayece (Jacobo Bikker) y tin 5 jui na bida 4 muher y 1 homber, Fon Bikker, Ina Marin-Bikker, Rita Peña-Bikker, Maria Figaroa-Bikker y Martina Franken-Bikker.
E tin un totaal di 12 nieto/nieta, 24 bisanieto/bisanieta, 5 tatara nieto/nieta.
Tur mainta e juinan, ta bin disfruta di un dushi coffee hunto Mama Fina. Atardi semper e cas yen y Mama Fina den bon compania di su juinan y nietonan, subrinonan y bisinjanan.
Semper e la gradici Senjor Hesus y Mama Maria pa a bendicione cu un famia asina bunita y dunando e tur forsa pa e por a biba asina hopi aña.


text:
The content originally appeared on: Diario
ORANJESTAD (AAN): E ta un organizacion cu ya caba ta existi pa 20 aña. Y e cambio cu nan a logra trece desde 2002 te cu awor, ta algo admirable y sigur merece un felicitacion.
Esey ta e hecho cu na aña 2002, apenas 20 porciento di mamanan cu a caba di haya yiu, tabata duna pecho na nan baby. Pero awor na 2022, segun ultimo analisis, e cifra awor ta den 60 porciento cu ta activamente envolvi dunando lechi di pecho na nan baby.
DIARIO ta referi aki na Fundacion Pro Lechi Mama, kendenan e siman aki a tene un conferencia di prensa, pa anuncia cu nan ta bin cu un ‘Masterclass’ riba dunamento di pecho.
E conocido Minouche Lopez a hiba palabra, y el a splica cu tin dos miembro di directiva di Fundacion Pro Lechi Mama, kendenan a gradua pa e titulo di ‘International Board Certified Lactation Consultant’, pues nan a bira specialista riba tereno di lechi materno. Esey ta Marlene Stamper y Minouche Lopez, kendenan awor tin mas experticio y sigur yen amor ta trata di yuda mas mama posible.
Tambe Fundacion FPLM a anuncia directiva nobo, cu ta drs. Caroll Kock awor ta Presidente di e Fundacion. Minouche Lopez ta Secretaria. Marlene Stamper ta Tesorero, Jelka Gumbs-Astro como miembro, Ana Paola Rodriguez Castillo como miembro, y Francine Franca como miembro.
Como cu e cantidad di mama cu awor ta dunando pecho ta mucho mas, esaki sigur ta wordo considera como un gran logro impulsa pa e Fundacion. Pasobra nan meta principal tabata pa mas mama duna nan yiu lechi di pecho pa mas largo posibel.
Na 2007 e fundacion tabata envolvi tambe cu e logro di un ley den cua tur mama por duna lechi di pecho durante ora di trabao, sea ta pomp of direct.
Pa Lopez, e hecho cu nan ta existi 20 aña y ta logrando nan meta, nan tin deseo di celebrando esaki na un forma grandi. Y esey ta cu nan kier bin cu un Masterclass riba dunamento di pecho. E evento aki ta planea pa mañan Diasabra, 28 di Mei 2022.
E Masterclass ta titula “Empower Your Breastfeeding Journey”, y lo ta den edificio di ATIA na Pedro Gallegostraat 6, for di 8:00 am te cu 12:00 pm. Nan ta desea pa parehanan acudi na esaki, y lo cobra un contribucion pa pareha. Esnan cu kier acudi na e Masterclass, tin di registra na:
www.bit.ly/prolechi_master
Esnan cu lo hiba palabra ta Minouche Lopez, Marlene Stamper, drs. Caroll Kock, y Laura Tromp, MBA.


text:
Cada dia cu. Ta mas uno y compania, cu ta centro di conflicto y Merca y Rusia. Manera DIARIO un anuncio durante el ultimo lunanan, Citgo ta una compania estrategico pa Merca y Rusia lo ha hecho en Aruba y se encuentra en un conflicto con Nicolas Maduro en el origen de Venezuela.
Kico ta sosode y siman aki riba tereno internacional, lo que se conoce como el futuro de Citgo. Aruba mester tabata preparación para la posibilidad de un acuerdo de riesgo.
Raad van Advies den su conseho, a mustra riba falta de información económico y financiero importante den te presentamos y nos hicimos resultados de acuerdo con este tema en Aruba.
Central ta preguntanan cu continuamente DIARIO a lansa riba e falta de información clave pero también a riesgo de Aruba.
Ava prueba de ser diun di e informacion de DIARIO riba loke mester a bira palanca economico di e pais, tabata a base di information and tur di rencia y estado de derecho di Aruba.
Na e momentonan aki e instabilidad en Venezuela ta crece. Hasta el momento, ya que Venezuela se encuentra en Corte na Merca a la base de Citgo como borg.
¿Qué es lo que se puede hacer? ¿Por qué? ¿Por qué? ¿Por qué? ¿Por qué? ¿Por qué?
Esaki a keda probablemente cu e hecho cu e tabata cambia y pone e dirigentenan cu e kier y ora e situacion di conflicto a rementa na Venezuela, y el actual Presidente Juan Guaidó, una bira e persona cu a dicidi riba Citgo.
En 2016, Mike Eman, contra reglanan di e pais, a Aruba na a acuerdo y a riesgo en Aruba de manera, a Maduro a entrega a Citgo na Rusia y a companianan internacional di investment as borg pa prestamonan.
Cual es el nombre de la persona que pertenece a la cadena de borg pa debe ser, consciente de lo que se ha hecho. Pues bien, no hay nada más que una cadena de borg pa paga debenan to Venezuela.
Manera DIARIO a trece dilanti, na e momentonan aki den Corte na Merca Guaidó mester defende su peticion pa er haya 120 dia pa solucionante y debe cu Venezuela Venezuela, Cristal y Personal de Canadá Cuotas E ta busca pago en un caso para el año 2011.
Si no hay duna Guaidó e tempo Cu el a pidi, Crystallex ta cla pa pa prepa benta di loke ta di Citgo te un balor igual na 50.1%.
Rusia ta prepare pa "swap" su parti den Citgo, loke ta nifica cu e hecho cu e made ta ricibi pago de su deberan, ta haci cu e exigi su parti den Citgo loke loke lo haci cu ta ta bira doño di casi mita di Citgo.
Pa Aruba porque es un momento importante en el caso de la lucha contra el fuego 2016 contra el futuro di oro cu ta dicidi con la placa del pueblo, gobierno Mike Eman a hinca Aruba en una aventura financiera y económica.
DIARIO lo sigui informa den momentonan decisivo pa aruba.


text:
NOORD – Diasabra pasa di 3:30 marduga autoridad ta keda informa cu riba Sasakiweg na e rotonde nobo pabou di Super Food tin un accidente pisa unda auto a dal den e rotonde y bolter.
Patruyanan ta yega y topa cu un Hyundai riba su dak basta kibra riba parti di e rotonde. Den e auto tabata tin un persona pero no a sali. Un amigo cu a sali cune y tabata sigui meternan leu a bin topa cu e accidente y a informa e polisnan cu e homber ta den e auto ainda. Ambulans a yega basta lihe, mester a warda brandweer presenta pa corta e auto pa yega na e victima. Debi na e slanan fuerte na su cabes y curpa, e homber di 31 aña di edad a fayece.
Dokter a presenta na e sitio pa constata morto di Ferdinand Hsing, naci na Aruba na 1987. Specialista di trafico tabata presente pa haci nan investigacion. E auto a bolter yegando e rotonde unda e caminda nobo a keda traha, ranca parti di acera, benta e blokinan riba caminda y a bin pega den e rotonde. Personal di slachtofferhulp a presenta pa atende cu e famia na e sitio.


text: Nan ta drenta diferente supermercado pa asina horta. Esaki ta e muher fam M cu ta frecuenta e chollerhouse na Shiribana. Diabierna banda di 5or el a yega na Campeon Self Service. Nan tabata den un auto blanco A-72990. Tres hende tabata tin den e auto. E muher ladron fam M y tambe dos homber. Un di e hombernan a baha y tambe e muher fam M. Nan a drenta y pidi pa algo di come den e machine di pastechi. Mientras e homber ta kita atencion di e trahador, e muhe ladron ta busca boter di bebida pa horta. A bay na e reki cu alcohol y coy un boter di biña y uno di whiskey hinca den su tas. A mire y atende cune. El a bira agresivo. Djey el a ranca bay y ambos a subi auto caminda e chauffeur tabata pendiente pa nan. A logra coy number di e auto. Mainta diasabra e doño di e negoshi a ripara cu e ladronnan a bay tambe cu un celular pa carga minuut y data di telefon na cliente. Polis a presenta bek pa tuma informacion. Kiermen a bay cu dos boter di alcohol y telefon celular. Polis a ser avisa di e caso. Asina e muher fam M ta sigui cu su actonan di hortamento ora e drenta cu su tas grandi den supermercadonan. Pronto lo publica su potret atrobe pa asina tur hende mire y keda alerta ora e drenta bo negoshi.


text:
KRALENDIJK- E aerolínea di St. Maarten, Winair, ta bai oumentá su kantidat di buelo pa e islanan di Aruba, Boneiru i Kòrsou. Ku esaki, entra dia 6 di desèmber Winair lo konektá Boneiru 3 biaha pa siman ku Islariba.
E buelonan di Winair lo yega Boneiru kada djamars, djaweps i djasabra. Winair ta bai oumentá, entrante e mesun fecha, Winair lo oumentá su buelonan entre St. Maarten na un banda i St. Eustatius i Saba na otro banda. Kada isla lo wòrdu sirbí ku tres buelo diario. Destinashon nobo Banda di mas frekuensia riba rutanan eksistente, Winair ta bai agregá tambe dos destinashonan nobo.
For di dia 6 di desèmber Winair lo agregá e islanan di Barbados i St. Lucia. Ku esaki Winair ta parse di ta bulando den e buraku ku Liat a laga, ora esaki a pasa den un restrukturashon ku a laga e aerolínea ku un frakshon di e avionnan ku e batata ta tin antes.


text:
Edicion di FOCUS pa e luna di mei manera tur aña tin su highlight special dedica na nos Mamanan en conexion cu e celebracion di e “Dia di Mama”. Riba e bunita portada pa e luna aki tin Shandeeh Arends, cu esaki ta di 4 biaha cu e ta riba portada di FOCUS.
Pa Shandeeh e ta un sensacion great di por wak bek, pero tambe e ta haya esaki un bunita recuerdo cu e por comparti cu su yiunan despues. Na momento cu Shandeeh mester a haci e session di photo shooting e biaha aki, mas cu claro tabatin su retonan, compara cu 6 aña pasa. E experiencia e biaha aki tabata un poco mas pisa, mirando cu e baby tin apenas 3 siman. Sinembargo Shandeeh tabata ansioso y contento di tin e oportunidad aki di haci un session di photo shooting cu su 2 yiunan, Rocco Maximus Everon y Xiannah Love Everon. Den FOCUS por lesa Shandeeh su experiencia di haya yiu cu 29 aña y awor cu 40 aña, cu sigur tabata un parto doloroso.
Den edicion di mei tin mas reportahe cu diferente Mama, cu cada un ta conta di nan experiencia, lucha y retonan. Tin e testimonio di Maureen Kelly y su lucha di un mama cu yiu autista, sin embargo tur e esfuersonan cu el a hinca den Jocelyn tabata bale la pena. Joase-Een van der Biest cu ta conta di e temporada mas duro di su bida, di ta un mama soltero di 3 yiu chikito y studia full time durante y despues di divorcio. Jolanda Salas su experiencia den e etapa nobo como un wela hoben y e lazo fuerte cu su yiu Shandeeh Geerman. E relacion excelente di mama y yiu, Ana Conliffe y Diana Mosher-Herrera, cu no semper ta facil pa separa e sentimentonan di negoshi pero nan a sa di surpasa varios obstaculo.


text:
Oranjestad:
Diadomingo ultimo e team di Aruba Karate Bond (AKB) a sali pa Corsow pa participa na e “XXXV Panamerican Curaçao Championship 2022”, cual ta tuma luga di 23 pa 28 di mei na World Trade Center Curaçao. Directiva di AKB ta sumamente orguyoso cu e salida di e atletanan Alejandro Gonzalez Lujan y Juan David Velasquez.
Participacion
E atletanan Juan David Velasquez y Alejandro Gonzalez Lujan lo participa den e categoria Senior (18+) tanto den seccion ‘kata’ (tecnica di karate) y ‘kumite’ (pelea/bringamento). Preparacion di e team tabata den man di coach, “Sensei” Alberto Gonzalez. Ambos atleta na luna di februari a trece seis medaya cas. Cu participacion na e campeonato Panamericano aki, Alejandro Gonzalez Lujan y Juan David Velasquez ta haya e oportunidad pa demostra nan tecnica, resistencia y potencia. Otro miembronan di directiva cu tambe a biaha pa Corsow, ta “Sensei” Felix Tromp y “Sensei” Gustavo Velasquez. Ambos instructor di karate lo participa na diferente curso y examen e.o pa arbitrahe.
Gradicimento
Directiva di AKB ta gradici tur cu a contribui na e biahe aki. Un palabra di gradicimento special pa Arubabank kende a patrocina e uniform di e team. Tambe nos ta gradici tur karateka miembro di AKB, tur mayor, Stichting Sport Subsidie Aruba, Aruba Sport Unie, Comite Olimpico di Aruba y tur persona cu di un forma of otro ta apoya karate di Aruba.


text:
ORANJESTAD: Diaranson atardi Minister Endy Croes a reuni cu sra. Astrid Britten, directora di Biblioteca Nacional Aruba y sr. Adriaan Langerdonk cu ta ‘Program Coordinator’ di Stichting Lezen. Stichting Lezen a yuda Biblioteca Nacional Aruba cu material pa e proyecto di BoekStart.
BoekStart ta un proyecto pa laga baby of peuter cera conoci cu buki hunto cu su mayor. E initiativa aki tin como meta pa laga mayor y e chikitin cera conoci cu lesamento. Lesamento den bos halto pa baby ta stimula e desaroyo di idioma pero tambe fortifica e laso y conexion entre mama/tata y yiu. BoekStart ta consisti di un maletin chikito cu ta contene 2 buki. Un ta di tela y material suave specialmente desaroya pa un baby por hunga cu ne. BoekStart ta un campaña cu a keda implementa na Hulanda cu hopi exito.
Stichting Lezen ta wordo subsidia door di Ministerio di Enseñansa di Hulanda y via ‘Stimuleringsfonds’ por duna e islanan den Reino Hulandes sosten na placa y material. Den cuadro di esaki no solamente BoekStart kier bin cu un proyecto pa dos scol piloto cu mester tin un biblioteca na nan scol, unda nan lo ricibi diferente programa como tambe educa e docentenan tambe pa stimula e muchanan di scol preparatorio pa scol basico pa nan tin mas interes pa lesa. Pa finalisa Minister Endy Croes a informa cu hunto cu Biblioteca Nacional Aruba lo percura pa crea dos scol piloto pa por cuminsa cu e programa aki.


text: Diamars atardi a drenta informe di un accidente cu hende herida banda di e pompstation na Paradera, mesora a dirigi tanto polis como ambulans na e sigio. Na yegada di e patruy a bin compronde cu aki ta trata aki di un accidente cu tres auto envolvi. E Suzuki tabata para na e skina wardando pa e subi caminda bay man robes. Dado momento el a mira un van ta bin di Paradera cu velocidad basta halto. El a dicidi pa para, pero un auto berde, un KIA Rio, biniendo for di Piedra Plat a bira na su man robes, pa bay e stacion di gasolin, dilanti di e van, cu e consecuencia cu e van a dal den e auto berde y e auto berde a bin dal den e Suzuki. Debi na e impacto 3 persona a resulta herida di cual un di nan hasta a perde djente, un otro persona tabata tin brasa fractura y e di tercer herido no ta conoci ki lesion exactamente e tabata tin. Tambe tabata tin un mucha chikito di mas of menos 3 aña, kende tambe a resulta herida. Na yegada di e ambulans nan a atende e heridonan. Tabata tin varios ambulance na e sitio. Tur tres herido a bay hospital pa ricibi tratamento medico avansa. Daño material ta considerabel.


text:
BAYAMON, PUERTO RICO – Riba e ultimo fecha di e promé buèlta di e CFU Club Championship e ekipo di Centro Dominguito a sa di gana ku skor di 4-2 di Bodden Town FC. Tantu e ekipo di Centro Domiguito komo Bayamon FC i Unite Saint Rossiene a finalisá e promé buèlta invikto ku 5 punto.
Esaki a pone ku mester a wak diferensia di gol pa determiná ken ta gana e grupo. Centro Dominguito tabata tin un diferensia di gol di dos miéntras ku Bayamon FC tabata tin sinku. Pa e motibu aki e ekipo di Bayamon FC a keda na promé lugá i klasifiká pa e siguiente buèlta di e kompetensia.
Pa Centro Dominguito dos di e golnan a keda anotá pa Shairon Bernardus. Kemoy Reid a anotá otro i tabata tin un outo gol.


text:
Aruba
Gobierno cu seminario tocante Corporate Law
Den cuadro di diferente seminario cu gobierno lo organisa pa educa e empresarionan y yuda pa trece informacion mas tecnico cerca e empresarionan, a organisa un seminario tocante Corporate Law.
Minister di Economia, Geoffrey Wever a cuminsa na bisa cu ora cu e comerciantenan ta bon educa, nan ta contribui na un economia mas moderno, dinamico y resiliente. P’esey a pidi Professor mr. Van Veen, pa bin duna e curso y present’e na e comunidad empresarial.
Na comienso di aña, Aruba a conoce un buki completamente nobo den nos Codigo Civil di Aruba, esta Buki 2, cu ta regla e derecho di compania, esta e ‘corporate law’ of ‘rechtspersonenrecht’. Buki 2 a wordo concipia grandemente door di Prof. mr. Wino van Veen, cu tin amplio conocemento y experticio riba e materia di ‘corporate law’.
E mandatario a sigui bisa cu esaki ta parti di e maneho pa yuda stimula entrepeneurship y tambe yuda educa nos empresarionan. Hopi biaha nos empresarionan ta experto riba cierto tereno. Pero tin otro elementonan cu tambe ta importante pa un empresario, p.e. sa con pa haci un jaarrekening, obligacion di belasting, kico ta e situacion corporativo. Esey ta locual cu gobierno kier contribui cu ne door di trece diferente curso y training pa e comunidad empresarial.
Pa un relato mas amplio, lesa TREMPAN.


text:
Empleadonan di FLOW i UTS ta benefisiá di pólisa nobo di Liberty Latin America pa ferlòf di mayornan
16 SIMAN PAGÁ PA MAMANAN I 8 SIMAN PA TATANAN
Willemstad, Kòrsou, Ougùstùs, 2019 – Kompanianan lokal di telekomunikashon Flow i UTS a revelá un pólisa di ferlòf di paternidat pionero pa tur empleado full time. Riba promé di yüni último esaki a ser introdusí ofisialmente i awor empleadonan di Flow i UTS ta entusiasmá ku e benefisio aki di 16 siman ferlòf di embaraso’ (‘zwangerschapsverlof pagá’) i 8 siman ferlòf pagá pa tatanan. Na Kòrsou tatanan ta risibí solamente 5 dia di ferlòf despues di nasementu di nan yu(nan). Pues, esaki ta nifiká un kambio signifikante den e kontribushon pa engrandesé e laso familiar durante e periodo speshal aki pa nos empleadonan i nan famia. Mamanan ku ta den espera ta haña awor 2 siman adishonal riba e 14 simannan ku nan tin derecho riba dje.
E pólisa nobo aki ku a ser kreá pa kompania mama Liberty Latin America, lo proveé e ferlòf di mayor(nan) na tur empleado despues di nasementu di un yu. “Kambia nos pólisa di ferlòf di mayor(nan) ta simplemente e lokual ta korekto pa hasi”, asina señora Kerry Scott, Chief People Officer di Liberty Latin America, a indiká. “Nos ta rekonosé ku diversidat ta empuhe pa éksito i ku e dinámika di famia i strukturanan mester kambia. Nos pólisa ta demostrá nos dedikashon na un kultura di diversidat i inklushon i unu ku ta pone nos hendenan na kurason di nos éksito.”
Señor Nicolas Collette, Southern Caribbean VP pa Cable and Wireless, a yama bon bini na e pólisa nobo aki i a deskribí esaki komo unu di gran importansia pa e kompania. “Komo un lider den komersio, mi ta sumamente orguyoso ku nos a introdusí un pólisa asina inovativo i progresivo. Mi mes komo tata sa e balor di krea momentunan speshal ku bo resien nasí. Pues mi ta orguyoso di ta parti di un organisashon ku di bèrdat ta balorá su hendenan”, asina el a splika.
Señor Collette a kontinuá: “Di mes manera ku nos ta krea momentonan di importansia pa nos klientenan, asina tambe nos ke pa e miembronan di nos tim disfrutá di e momentunan speshal den nan mes bida. No tin nada mas speshal ku nasementu di un yu. Ta inisiativanan manera esaki ta demostrá e kultura úniko di e kompania. Tin masha hopi investigashon ku a ilustrá kon benefisioso e ferlòf di mayor(nan) pagá aki ta pa no solamente e mayornan, pero tambe pa e muchanan, komunidat den su totalidat i kompanianan.”
Empleadonan di Flow i UTS ya kaba ta benefisiando di e pólisa nobo aki. Señor Roderick Martina, kende ta e promé tata den e kompania aki ku ta benefisiá di e inisiativa a indiká: “Mi ta hopi kontentu ku e kambio di e pólisa di 5 dia pa 8 siman. Komo tata mi ta entusiasmá pa por pasa mas tempu ku mi yu muhé Thazjëana.”
Bron: UTS


text: Diadomingo marduga, den careda di 4’or, patruya di Noord ta wordo dirigi pa Olde Molen caminda cu security eynan tabata tin un sospechoso wanta pa intento di ladronicia. Eynan security a declara cu e homber kende despues a bin resulta JB, tabata kibrando un windshield patras di un auto di huur. El a declara tambe cu e sospechoso, tabata hunto cu un otro homber di nomber “Kabouter”. El a declara tambe cu B y Kabouter a purba di core bay, ora cu el a purba di atende nan riba nan comportacion. Security a sigui nan na pia y a logra wanta JB, pero Kabouter a core bay y a drenta den un Nissan March color blanco. Mientras cu security tabata tin e sospechoso wanta wardado riba polis, e sospechoso a declara na un manera menasante na e securitynan: “Dos a haya caba, un a muri caba y ainda falta.” E security a sinti su mes menasa. B. a wordo deteni y hiba den transportwagen pa warda y presenta dilanti di fiscal auxiliar, despues encarcela pa mas investigacion. Central a ordo poni na altura.


text:
Diamars mainta a drenta informe di cu tin un pelea formal na D.I.P., mesora a dirigi un patruya na e sitio. Na yegada di e patruya a bin compronde cu un homber tin problema cu personal di DIP. Pero e no tabata su so, e tabata compaña cu su tata y otro persona pero nan a bay for di e sitio caba ora cu Polis a yega.
A resulta cu e personanan aki pa algun dia caba ta wordo atendi door di DIP pa motibo di un garashi di drecha auto cu nan tin na nan cas na Primavera. Parce cu a drenta keho na DIP cu e garashi ta molester pa e holonan cu e ta saca, entre otro ora di supla. Hasta tin nan mesun famia a bay DIP pa keha nan. E cos ta mustra problema di famia cu a yega cu e molester aserca.
Personal di DIP a bay atende cu nan na e sitio y ey nan caba cos a bay un poco fastioso. Nan a dicidi di bini DIP pa regla asunto. Parce cu nan a mishi na vehiculo di DIP y kier a causa daño,. Varios unidad di polis a acudi na DIP pa e asistencia.
Nan a papia cu e homber pafo y a tuma tur su declaracion y a scucha su kehonan. E ta sinti cu personal di DIP no ta identifica nan mes ora cu yega na su cas y e no sa kende nan. E no ta sinti cu esey no ta e miho forma di traha. Sinembargo no ta prome biaha cu personal di DIP ta bay eynan pa atende cu e famia encuanto problemanan cu e garashi ta forma. Polis a bise cu miho cos e haci ta papia cu e Minister pa haya permiso pa loke e ta haciendo cu e garashi.
Personal di DIP tambe a sali papia cu Polis y a mustra e spiel di auto cu a haya daño of cu a trata di causa daño na dje..
Tin diferencia di opinion entre loke e dos partidonan ta papia. Polis a bisa e persona cu ta traha na e garashi cu su tata pa bandona e sitio y pa no bin molestia mas na e sitio. Pa evita problema sino lo tuma otro accion. Pa actuacion agresivo bo por bay cera facilmente.


text:
For di algun decada atras ya tabata tin e idea pa haci un mehoracion den e manera con cuido di salud mental ta organisa na Aruba. Diferente organisacion tabata sinti cu tin e necesidad pa reenforsa e cuido di salud mental door di organisa esaki bou un solo dak y asina eleva e calidad di salud mental na Aruba.
Pues siguiendo e meta aki, AZV conhuntamente cu e Minister di Salud Publico, drs. Alex Schwengle a reuni recientemente cu dos experto di Hulanda. Ta trata di señor drs. Remmers Veldhuizen y señor drs. Becker Awad (MHA; MBA-H) cu a bishita Aruba pa cuminsa e trayecto di inventarisacion di e rekisitonan clave pa organisa algun departamento di cuido di salud mental di Aruba bou di un solo dak. Na prome instante lo cuminsa trece e psikiatranan, SPD y PAAZ bou di un organisacion nobo.
Fin di September ta spera di haci un evaluacion di e documento (concepto) ricibi for di man di e dos expertonan. Den e documento aki, esta e ‘projectdossier’, lo mester tin describi tur e pasonan cu Aruba mester tuma pa logra organisa e cuido di salud mental incluyendo e suma pa realisa e meta aki.


text:
Prevencion ta e yabi pa un comunidad mas sigur
Pa nos traha pa logra cambio di berdad y na un manera sostenibel riba siguridad den comunidad nos tin cu inverti den husticia, area social y enseñansa. Nos tin cu frena criminalidad na su origen, den nos barionan. Y esey ta rekeri esfuerso y un bon colaboracion entre tur 3 area di e ‘triangulo di siguridad’.
Muchanan cu ta ricibi un bon educacion, tin mas chens riba un futuro laboral exitoso, menos chens pa nan bay den mal caminda. Famianan saludabel, cu tin cuminda riba mesa, bibando den un bario yen actividadnan positivo, tin mas chens pa yuda desaroya y eleva nan comunidad, haci’e uno mas sigur. Un aparato hudicial efectivo lo haci e decision pa comete un acto penal mas dificil. Sinembargo, criminalidad no ta algo cu nos por elimina por completo.
Lastimamente abuso di mucha den nos comunidad, manera den tur otro, ta algo real. Cada caso ta un di mas. Nos mester usa cualkier oportunidad pa stop e fenomeno repugnante aki. Pesey mi ta hopi contento cu gobierno, y specialmente sra Edselyn Figaroa, su ekipo y su muchanan y nan mayornan diasabra ultimo a lansa e proyecto ‘Mi Mes Un Heroe’. Despues di 10 aña di esfuerso, finalmente Edselyn a haya oido na bureau di nos Minister di Husticia y Asuntonan Social sr Rocco Tjon.
Mi Mes Un Heroe den comunidad
Mas o meno 600 mucha a forma parti di e proyecto aki. Esaki ta nifica cu ya caba nos tin 600 mucha cu ta miho ekipa, educa, motiva pa evita cu un abuso di cualkier forma por tuma luga. E manera cu e mensahe ta wordo treci dilanti, sigur muchanan lo capta e mensahe y lo bay ehecuta loke nan a siña. E ta traha preventivo di banda di e muchanan, pero tambe un posibel abusador lo pensa mas biaha prome cu e ataca un mucha, door cu e chens ta grandi cu e mucha lo no acepta esey y lo alerta mayornan, educadornan, instancianan. E proyecto aki ta percura pa ekipa nos muchanan cu hermentnan cla cu nan por uza si nan haya nan mes den situacionnan desagradabel cu un malhechor.
Mi Mes Un Heroe den enseñansa
E plan di nos Minister di Enseñansa sr. Endy Croes ta pa e proyecto wordo trata structuralmente den tur scol akinan na Aruba. Esaki sigur ta un desea cu mi mes tin tambe mirando e importancia y relevancia di e bunita proyecto aki. ‘Mi Mes Un Heroe’ tin planea, pa cuminsa Augustus benidero y lo core pa 2 aña sigur. E topico ‘abuso di mucha’ ta algo cu ta tuma su tempo pa e bira parti di nos comunidad y den e caso aki pa e bira algo cu ta biba den nos muchanan, cu nan mes por aporta na nan mesun siguridad. Sigur mi deseo ta pa e programa aki dura hopi mas cu 2 aña.
Mi kier termina mandando un palabra di pabien y danki na Edselyn Figaroa, su ekipo, e muchanan y nos ministernan pa haci e proyecto aki posibel. Mi kier invita ful comunidad, scolnan, centro di barionan, iglesianan, clubnan deportivo, scouting y tur otro gruponan den nos comunidad pa bay riba e Facebook page di ‘Mi Mes Un Heroe’. Like y share e page, y hopi importante, comparti e informacion aki cu nos muchanan. Hunto nos ta contribui na un sociedad mas sigur pa nos muchanan.


text:
Fair Trade Authority (FTAC) a apuntá e sektor finansiero den su agènda anual 2019 komo un prioridat. Den en kuadro ei Fair Trade Authority Curaçao konhuntamente ku Fundashon pa Konsumidó (FpK) na 2019 a laga RE-Quest Research & Consultancy hasi un investigashon riba e kosto di produktonan pa kliente partikular na bankonan di Kòrsou. Meta di e investigashon tabata pa identifiká kosto i tarifanan di 7 kategoria di produkto bankario partikular, kompará esakinan ku otro i hasi esakinan transparente pa e konsumidó. E produktonan ku a investigá ta entre otro kostonan pa mantené un kuenta koriente, un tarheta di krédito i sera un fiansa personal.
Tur 9 banko a yena un kuestionario onlain ku tabata konsistí di 129 pregunta tokante e diferente tarifa, kosto i porsentahe di interes repartí den 7 kategoria di produkto. E informashon den e rapòrt ta konserní tarifanan bálido te promé di ougùstùs 2019. Tur banko a haña den novèmber 2019 un kònsèpt di e rapòrt pa un kontrol i verifikashon final promé ku e publikashon. Dos banko no a hasi uzo di e oportunidat aki.
Di un banda e resultado di e investigashon ta mustra ku tin diferensia grandi den e nivel di e kostonan, tarifanan i interes mara na e diferente produktonan entre bankonan. Esei ta nifiká ku e konsumidó probablemente por spar sèn dor di kompará e tarifanan di banko ku otro na momento ku e ta tuma un produkto nobo òf na momento e kambia di banko pa e mesun produkto. Di otro banda a sali na kla for di e investigashon ku no ta fásil pa haña informashon transparente i aksesibel. Esaki ta hasi e tarea difísil pa e konsumidó na momento ku e kier hasi un komparashon entre diferente produktonan bankario.
FTAC ta konsiente ku den e periodo for di 1 ougùstùs 2019 diferente banko a adaptá nan tarifanan.
Tambe ta importante pa menshoná ku den e investigashon aki no a tene kuenta ku posibel tarifanan i/òf gastunan, inkluso tempu i molèster, ku e konsumidó ku tin un produkto asina kaba, por wòrdu konfrontá kuné na momento ku e skohe pa kambia di un banko pa otro. Bareranan ku ta hasi kambio di banko difísil pa e konsumidó ta limitá kompetensia i FTAC tin atenshon pa esei.
FTAC lo uza e rapòrt aki komo input pa su tarea di supervishon den kuadro di e Ordenansa Nashonal enkuanto Kompetensia i pa stimulá kompetensia entre bankonan. FpK lo uza esaki pa informá e konsumidó mas mihó tokante e diferensia di tarifanan i interes entre bankonan. E rapòrt ku e resultado di e komparashon di preis aki ta públiko i por download esaki for di e wèpsait di FTAC (www.ftac.cw).
https://ftac.cw/wp-content/uploads/2020/02/Research-Report-on-Banking-Costs-in-Curacao.pdf
No ta un sekreto ku awendia telefòn i internèt ta praktikamente indispensabel den nos bida diario. Sigur mirando ku mas i mas hopi di nos ta usa e plataforma di internèt pa no solamente wak e-mail i buska informashon, pero tambe pa chèt i manda mensahe, hasi yamada di audio di video i strim pelíkula i wak kanalnan di internèt.
Pa un uso intensivo asina bo mester di un internèt stabil i konfiabel. Kompanianan di telekomunikashon ta ofresé diferente pakete di spit di internèt. Dependé kuantu bo uso ta lo bo lo por kumpra un pakete ku mas spit pa asina garantisá un servisio di internèt fluid.
Un merkado habrí i kompetitivo di internèt ta enserá ku un konsumidó tin sufisiente provedó di servisio pa asina e un eskoho i alternativa pa skohe a base di preis, kalidat i servisio. Na Kòrsou nos a mira ku e kompania Flow a atkirí UTS ku konsekuensia ku e konsumidó su poder eskoho entre kompanianan a bira ménos. E kompania Flow/UTS lo mester tin e infrastruktura konhunto na su disposishon i lo nos lo a spera komo kliente un nivel di kalidat i servisio di internèt mas haltu i sigur.
I nèt den e fushon aki di e kompanianan mas i mas kehonan ta drenta i señalnan ta keda tendí den komunidat di keho i malkontentu tokante kalidat di internèt i servisio duná dor di Flow/UTS. I pa esaki, Fundashon pa Konsumidó resientemente a manda un karta pa e kompania di telekomunikashon, den kua ta pone énfasis riba e diferente reklamonan ku últimamente konsumidónan a bini ta ekspresá riba e diferente produkto i servisionan ku Flow/UTS ta brinda.
Hopi ta e kasonan di interupshon konstante di servisio di telefòn i internèt, spit di internèt ku ta fluktua i servisio no profeshonal na kliente ku ta akudí na e kompania e kuestion. Fundashon pa Konsumidó den representashon di nos konsumidónan a hasi un petishon na gerensia di Flow/UTS pa sinta na mesa huntu, ku e meta pa yega na solushonnan konkreto di e reklamonan ku nos ta risibí.
Ta bon pa menshoná ku Fundashon pa Konsumidó ya a risibí un konfirmashon di parti di FLOW/UTS ku nan a risibí nos karta i tambe nos por a tuma nota di un publikashon di Flow/UTS den prensa lokal pidiendo diskulpa na, i pasenshi di su klientenan. Fundashon pa Konsumidó ke sinta na mesa i yega na kompromisonan konkreto i sigur pa sa riba kua término e problemanan ta bai keda solushoná.


text:
Su cara no ta uno desconoci. Hopi hende a mir’e, ora cu e tabata presenta noticia na television algun aña pasa, na Telearuba. Naline tabata e portada di FOCUS na september 2012. Despues di 8 aña, Naline ta bek como un empresario social y presentando un proyecto di cosmetico, unda e mester a specialisa su mes den e materia, pa asina yega na un producto final, cu por a haya acogida den comunidad. Su motivacion tabata grandi: su mama y su ruman, cu ta sufri di epilepsia y tin limitacion visual. Enfocando riba habilidad y no den limitacion, Naline a logra produci un habon 100% natural: Ha’ Bon Aruba.
Tur cos a cuminsa ora Naline a dicidi na 2015 di bay un vakantie ‘retreat’ den e seronan na Colombia. Eynan Naline a haya y experencia e pureza di naturaleza, con e hendenan ta conta unicamente cu e recurso cu naturalesa ta brinda nan. El a cuminsa wak e cosnan diferente, di un forma of otro su wowo a habri y curiosidad a lanta.
Kico ta e prome cos cu bo dicidi pa haci despues di e curiosidad?
Mi a cuminsa haci un investigacion relaciona cu e produccion di cosmetica. Mi a nota cu mayoria ta uza tur sorto di kimico y e ingredientenan artificial den scala grandi y cu te hasta ta haci test cu e animalnan. Claramente mi a compronde cu pa mi ta sigur, cu loke mi ta pone riba mi curpa mester ta totalmente natural, mi lo mester a hacie mi mes. Cu un tremendo mentor cu a encurasha mi, mi a cuminsa un estudio pa specialisa mi mes den e materia aki.
Kico bo por conta di e prome habonnan?
Bek na Aruba, mi tabata haci un par di habon 100% di olive oil. Esaki tabata pa mi mama y specialmente pa mi ruman Jasmin, cu ta un persona special, cu ta sufri di epilepsia y ta ciego. Mi a trah’e pa yud’e alivia e rash cu e ta haya di ta hopi riba cama.
Con bo a yega na bo prome cliente?
Durante un recepcion, un General Manager di un Tour Operator a puntra mi kico mi ta haciendo, y mi a cont’e cu mi ta trahando habon 100% natural. El a pidi mi reuni cu ne. El a duna mi conseho y sugerencia. Sin perde tempo mi a haci e cambionan y nan a bira mi prome cliente.
E RETO- Y OPORTUNIDADNAN
Kico tabata e reto di mas grandi pa inicia cu Ha’Bon Aruba?
Mi no por bisa cu tabata tin un reto grandi pa inicia cu Ha’Bon Aruba. Mi tabatin hende cu a guia mi y duna mi conseho. Loke a hacie bay facil, ta cu mi a cuminsa na cas den scala chikito. Mi mes tabata haci practicamente tur cos. Mi a uza placa cu mi tabatin gespaar y esey tabata mi capital di trabou. Asina mi a cuminsa genera entrada cu mi a re-inverti, pa sigui cu e proceso di crecemento. Despues di a cumpra un par di ekipo pa aumenta mi produccion, mi a haya mi confronta, cu e echo cu mi mester di hende pa yuda mi.
Bo empleadonan ta persona cu limitacion, kico bo por conta di esaki?
Na momento cu mi tabatin mester di hende pa yuda mi, mi a topa cu un ‘job coach’ pa e personanan cu limitacion. E tabata enbusca di compania of organisacion, cu lo por a yuda pone e personanan aki na un trabou pa nan bira productivo. Esaki tabata un perfecto combinacion pa traha un producto 100% natural cu participacion di e personanan cu ta enbusca di un oportunidad asina. Awe Ha’Bon Aruba ta conta cu un team di persona cu limitacion y nan ‘job coach’.
Ki ta bo vision y mision?
Ta pa trece un liña di producto 100% natural cu por produci cu participacion di e personanan cu limitacion, cumpliendo cu loke pa mi ta un obligacion social. Mi mision ta pa organisa mi facilidad di produccion na un manera mas eficiente, cu por cumpli cu e demanda creciente.
Menciona un les di liderazgo cu bo a siña den bo carera?
Cu nos tin cu enfoca den nos habilidad y no den nos limitacion. Mi ta purba di saca e habilidad di mi e miembronan di mi team, cu despues nan ta sinti contento cu e responsabilidad di nan tarea y na final nos ta haya un producto di calidad traha cu amor y dedicacion.
“Mi vision ta pa trece un liña di producto 100% natural cu por produci cu participacion di e personanan cu limitacion!”
Si bo tin un conseho pa un persona cu a caba di cuminsa negoshi, cua esaki lo ta?
E mester ta 100% comprometi y no laga un caida desmotiva bo. Lanta para, coregi loke a tumba bo y sigui!
Riba e dianan dificil, kico ta motiva bo pa lanta pa cuminsa e dia?
Sa cu mi ta bendiciona, cu mi tin mi bista cu mi por wak, mientras cu tin hopi hende cu ta ciego, manera mi ruman mayor. Di sa cu mi tin pia pa lanta para, mientras tin hopi hende cu no por move y ta depende di otro pa por move. Di sa cu mi tin dos man pa mi traha. Mi tin e deber y obligacion pa aporta, pa un miho bida y miho mundo dia pa dia.
UN HENDE MUHER BENDICIONA Y SATISFECHO
Na kico ta atribui e exito di Naline Heilbron?
Mi dedicacion y mi sacrificio. Sin lubida e dedicacion di mi team.
Con tabata e transicion di media pa ‘social entrepreneur’?
Media tabata hopi interesante y mi a siña hopi, pero mi a sinti cu e no tabata algo, cu lo mi kier a haci resto di mi bida.
Con bo ta sinti como un hende muher cu ta influencia?
Mi ta spera di por ta un bon ehempel pa otro hende muher.
Cu cua palabra(nan) bo ta defini bo bida te cu awor?
Bendiciona y satisfecho.
“Media tabata hopi interesante y mi a siña hopi, pero mi a sinti, cu e no tabata algo cu lo mi kier a haci resto di mi bida!”
Si bo por tin un super poder, cua e lo ta y dicon?
Trece entendimento den humanidad, pasobra tanto na Aruba como resto di mundo ta yen di polemica, cu ta hibando e pueblonan den violencia contra di otro.
Cua ta un tentacion cu bo no por resisti?
Un atardi den mi hamaca cu un dushi papaya di mi hardin, acompaña pa un glas di Prosecco y tur mi cachonan rond di mi.
Si bo por ta un personahe mundial pa un dia, ken e lo ta dicon?
Mi tin hopi admiracion pa varios personahe mundial, pero mi no lo kier perde un dia di ta mi mes. Mi ta kere nos tur ta un personahe unico y cu un proposito unico. Ningun hende por copia otro, of haci otro su idea. E djis lo ta mesun cos.


text:
Santa Helenastraat – Diasabra mainta algo pasa di 10’or polis y ambulance a sali pa altura di Xavier University, unda un auto a dal un Scooter electronico.
Na yegada di polis a topa cu colega di nos di Prensa Speed cu ta esun envolvi den accidente. Dilanti di su Van polis a constata e Scooter di coriente pega y por a mira cu Andrade a lastra e Scooter.
Ariba caminda tawata tin e marca di e Scooter cu a wordo lastra algun meter.
E cabayero ariba e Scooter tawata ok pero asina mes ambulance a yega y Paramediconan a lage subi den e ambulance pa haci un check up.
Departamento di trafico tambe a wordo pidi. Na e sitio nos a compronde cu Andrade lo no a mira e Sccoter y a dal e.


text:
Dies personal di prizon ta risibí sertifikado di “Mentoria”
WILLEMSTAD- Resientemente 10 trahadó di Sentro di Detenshon i Korekshon Kòrsou (SDKK), a risibí sertifikado komo Mentor. Esaki despues ku nan a terminá e kurso titulá Mentoria den SDKK” ku éksito.
Ta trata aki di un kurso di e sistema moderno pa guia detenidonan. E kurso, a ser duna dor di e Fasilitado i Coach, señora drs. Marelva Jansen-Liberia, i tabatin un durashon di tres luna.
Temanan ku a ser trata durante e kurso aki ta; Nos komo tim, Kambio di Mentalidat, Poder di aktitut i Sali for di Zona Konfortabel. Sentral den tur e seshonnan tabata Komunikashon. Den e kuadro aki pa motivá i inspirá e kliente ta importante e lenguahe di komunikashon positivo pa por logra éksito, konsientisashon i korekshon serka e klientenan.
E kurso tabatin un parti teorétiko i tambe un parti práktiko, na final e kurso a sera ku un eksámen i tambe un tarea pa opservá kliente.
Durante di seremonia di entrega di sertifikado, a hiba palabra señora Marelva Jansen- Liberia, direktor interino di SDKK, señor Richenald Ricardo i tambe hefe di detenshon señor Ludwin Maria.
Kursistanan señor Eugene Bernadina i señor Rolando Monte a demostrá nan gratitut na e fasilitando i tambe gerensia pa e oportunidat duna na nan komo trahadó di prizòn pa asina por a sigui e kurso di mentor.
Gerensia ta sumamente satisfecho ku e resultado di e kurso aki i ta asentuá ku guia i korekshon di klientenan mester ta sentral den e instituto.


text:
Proyecto "Renobacion Dak Washington School"
14 maart 2022 nos a cuminsa cu e proyecto di renobacion di dak na Scol Basico Washington, na e kleuterschool y por ultimo na e Gymzaal tambe.
E proyecto ta encera kita e plaatchinan bieuw di eterniet y pone panelnan nobo.
Duracion di e proyecto akinan lo ta 11 luna pa motibo cu e trabounan lo wordo haci den fase.
Freman N.V. ta esun cambiando e daknan y departamento di Uitvoer ta esun supervisando e trabou.
Awe conhuntamente cu Minister Endy Croes, nos a haci un rondleiding pa asina mira con e proyecto ta canando.


text:
Comienzo di siman, minister di Turismo Dangui Oduber a declara cu gobierno ta sostene 100% e proyecto di e boutique hotel na Olde Molen. Esaki pasobra lo bay na elemina e discoteca, cu den e ultimo añanan ta blo problema a trece pa cu droga, bringamento y hasta asesinato. Obviamente e minister ta purba na hustifica su sosten na expansion di mas camber, dor di colga na un situacion na un sitio nocturno cu gobierno, den e caso aki ministernan di Husticia di ultimo añanan NO a sa di of NO kier a resolve.
Despues e minister ta bay over na filosofia riba loke e ta premira pa futuro y kico nos kier cu pa desaroyo di turismo. E ta menciona e miedo cu ta existi pa mas expansion, cu hotelnan ta bay ranca hende di otro y si nos por garantisa e mesun nivel di servicio y experiencia cu e turistanan ta spera. Aki e ta menciona cu mester cuminsa pensa pa yega na un “cap” den turismo.
Straño ta cu ta bolbe papia di cuminsa pensa, y no di accion y decision pa stop di mas expansion di camber, ya cu segun nos di UPP, Aruba ta laat caba. No tin tempo pa sigui pensa. Mientras cu minister ta bisa di ta tene cuenta cu estudionan di ATA y APA, nos kier mustra riba e dos rapportnan cu a wordo publica pa Banco Central di e saturacion di nos turismo y e sobre-turismo cu nos ta creando, cu ta duna nos señalnan bon cla, mescos cu loke Arjen Alberts y Sam Cole a mustra nos hopi tempo caba.
E significado di “capping” ta cu ta “pone un limite” na nos turismo, manera na e cantidad di turista cu por ta riba nos isla riba un dia, sin cu e tin impacto significante. Hopi pais cu un sobre-turismo, ya a pensa y tuma pasonan caba. Ta trata aki di capacidad di carga, pero den turismo, esta limite di multitud di hende riba un espacio (p.e. beach – pensa riba e discusion di mas palapala), hendenan para den rijnan largo of den lugarnan preta pa haya servicio. Aki World Tourism Organisation (WTO) ta defini e concepto di “carrying capacity” como “e maximo di cantidad di hende cu por bishita un destinacion turistico na e mesun momento, sin ta causa destruccion ambiente fisico, economico y socio-cultural y un deteriorio den e calidad di satisfaccion di e bishitante.
Mientras e minister filosofiando ta reconoce e problema aki, na mes momento e ta contradeci su mes ora e ta bisa cu asina mes e ta sinti cu tin espacio pa keda crece. Segun su persona por premira pa futuro, un 3000 camber mas den e proximo añanan, ya cu Aruba ta habri pa desaroyo, pero desaroyo di hotelnan chikito y no hotelnan grandi di 200, 300 of 500 camber. E ta considera cu desaroyo cu Aruba ta bayendo aden ta un direccion corecto, esta di hotelnan estilo boutique.
Pa partido UPP e gobierno actual y e minister no ta realisa cu nos a yega nos limite caba. Mas expansion no ta peligra solamente e sector turismo so, sino nos calidad di bida y felicidad como ciudadano. E sobre poblacion cu por tin den turismo, nos tine caba den na nivel di pais, unda cu presion ta wordo poni riba nos hendenan, nos infrastructura y nos finanas publico. E minister no ta realisa cu Aruba como un isla chikito, ya caba ta experencia e consecuencia di sobrepoblacion, cu entre otro un infrastructura congestiona y gasto halto di AZV.
E posicion aki di minister ta mara tambe na e presentacion di e proyecto di Port City, unda cu el a anuncia siman pasa varios boutique hotels chikito den e area ey. Minister no a bisa cuanto si, mientras e pregunta ta cu si tur e hotelnan, esun di 600 pa 900 camber na Sero Colorado, St. Regis di 240 camber, considera by the way como un boutique hotel, esun cu lo bin na Bushiri, den Caya Betico Croes, ta den e 3000 cu e minister ta premira pa futuro, of no ta parti di esaki?
Frapante ta cu e minister ta papia di un desaroyo di “high value y low impact” ora e ta papia di Port City. Kizas pa trankilisa esnan cu ta contra di mas hotel na Aruba? E minister, cu e presentacion di Port City y e anuncio cu nan ta para 100% tras di e proyecto di Olde Molen ta demostra di ta ambivalente, contradictorio, inconsistente den loke e ta papia y den loke kier haci!
Pakico nos ta bisa esaki? “High value y low impact”, ta hustamente e contrario di loke e maneho di e ultimo añanan cu gobiernonan a bin ta hibando pa cu turismo. Si nos ta kere cu binimento di mas hotelnan chikito, lo ta di un balor grandi pa Aruba, pero di impacto minimo riba e.o. nos medio ambiente, herencia cultura, e felecidad di nos habitantenan, y garantia di un producto autentico y bon, nos por wel di lubida. Obviamente e minister y e gobierno sea no ta comprende of tin un otro comprendimento di loke ta “high value y low impact” of kier complace cu hendenan cerca di nan!
Aruba, 13 di februari 2020
Booshi Wever
Lider UPP
Brazil 163


text:
Diabierna a tuma luga den Corte di Prome Instancia e caso contra di J.B. E caso a wordo trata Pro Forma. B ya caba ta un conoci di polis ya cu na mas di un ocasion el a hay’e den problema cu husticia. E biaha aki e ta wordo acusa di kiebro y ladronicia di un HP Laptop.
Segun Fiscal, ta buscando un solucion pa B, ya cu e ta un persona cu ta sufri di problemanan psychiatrico pa cual e mester haya tratamento. B. ta hayando guia for di Reclassering, pero esaki no ta yuda mucho ya cu segun e mayornan, B. ta keda hay’e den problema cu husticia. Fiscal a pidi pa laga B. den libertad condicional, cu e condicion cu e bay cerca su mama tur esten cu e caso ta bin dilanti, pero cu cierto condicionnan. E lo mester comporta su mes, pa e no hay’e den mas problema cu husticia. Si acaso cu Reclassering lo mester di dje, e mester presenta pa su cita.
Den Corte tabata presente tambe mayornan di B. Mama di B. a splica Hues cu el a papia cu Reclassering y ya caba e ta den proceso hunto cu B. Pero e no ta mirando un adelanto, ya cu ta pa un aña y mei caba cu e ta den combersacion cu Reclassering pa cu su yiu. E mama a bisa cu ya caba el a bishita varios instituto na Hulanda, caminda cu e ta sigur cu B. lo haya e ayudo necesario. Pero e no por tuma niun decision, tanten cu e caso ultimo aki no bin dilanti.
Hues a bay di acuerdo pa laga B. den libertad, bou condicion cu e ta comporta su mes. Dia 12 di October pa 8 or y 30 di mainta, e caso lo wordo trata.


text:
Awe den oranan di mainta un grupo di persona cu ta pidi pa husticia, a entrega un peticion na Gobernador Alfonso Boekhoudt pa no huramenta Benny Sevinger como Parlamentario. Y a compaa esai cu un list di 5200 firma di ciudadanonan di Aruba.
Grupo Nos kier Husticia diamars mainta tempran a acudi na sede di Gobernador pa haci entrega di un peticion compaña pa un lista di firma.
Vocero di e grupo Jeffrey Schuilenburg a splica cu den apenas algun dia a logra acumula mas cu 5 mil firma y asina cu no a entrega tur e formularionan cu nan a reparti. Tin hende cu no a entrega esaki pasobra no a hya tempo pa yega cerca nan.
Schuilenburg a splica cu diabierna a cuminsa cu e campaña di peticion pa evita cu Benny Sevinger ta wordo huramenta como Parlamentario diahuebs ultimo. E grupo a cana cas pa cas y tambe tin hendenan cu a bini cerca nan. “Nos ta hendenan cu ora tin algo no ta bin, ta sali afo y denuncia esaki,” Schuilenburg a bisa.
Nan ta sinti cu un mancha hopi scur lo cay riba Parlamento si Benny Sevinger huramenta como Parlamentario y esey ta e motibo cu nan a entrega lista di un poco mas cu 5200 firma di personanan cu ta contra esaki. “Nos a pidi Gobernador pa no huramenta Sevinger.”
Diahuebs, dia di huramentacion, nan lo ta para dilanti Parlamento cu nan bandera di Aruba.


text:
Kralendijk, The Bottom, Saba, Oranjestad, St. Eustatius – Modifikashon di e Lei di Prevenshon di Labamentu di Plaka i Finansiamentu di Terorismo BES i Maneho di But Atministrativo Fondonan di Likides Duana CN
Riba promé di yüli 2021, lo drenta na vigor un modifikashon di e Lei di Prevenshon di Labamentu di Plaka i Finansiamentu di Terorismo BES (WWFT-BES). Esaki lo reforsá e medidanan preventivo kontra labamentu di plaka i finansiamentu di terorismo na Hulanda Karibense.
Aki ta sigui e modifikashonnan prinsipal den e parti ku ta kai bou di outoridat di Duana CN.
Ampliashon (di e definishon) di fondonan di likides; kiko esakinan ta?
For di awor, aparte di sèn, fondonan di likides tambe lo inkluí oro, metal presioso, djamante, i otro piedranan presioso. Investigashon a demostrá ku e merkansianan aki regularmente ta krusa frontera den kuadro di e proseso di labamentu di plaka.
Informashon riba e formulario di deklarashon
A amplia e informashon rekerí riba e formulario di deklarashon, kual personanan ku ta drenta i sali mester yena.
E límite di balor, es desir, un balor kombiná di USD 10,000 òf mas, a keda meskos.
Obligashon di notifikashon transporte no kompañá di fondonan di likides
A establesé reglanan nobo pa e transporte no kompañá di fondonan di likides, manera postcolli (pakete postal), servisio di mensahero (koerier), ekipahe no kompañá òf karga via kònteiner ku un balor kombiná di 10,000 USD òf mas. Debí ku praktiká a demostrá ku tambe ta produsí aktividat kriminal regular ku e tipo di merkansianan aki, a introdusí un obligashon di notifikashon. Komo resultado, ta kontrolá e tipo di transportenan aki mas efektivo i riba petishon di duana mester hasi un notifikashon. Esaki lo resultá den un kontròl mas efektivo di e tipo di transportenan i riba petishon di duana mester hasi un notifikashon.
Obligashon di notifikashon pa montantenan bou di 10.000 USD
Duana por hasi un petishon pa un notifikashon ora ta transportá fondonan di likides bou di e límite di balor di USD 10,000, si tin indikashon ku e transporte aki ta relashoná ku aktividat kriminal. E outorisashon ta aplikabel tantu pa transporte dor di personanan komo transporte no kompañá.
Maneho di but tokante fondonan di likides
A modifiká altura di e montantenan di but den e Maneho di but pa fondonan di likides. Si un persona violá e reglanan, lo hasi un distinshon entre intenshonalmente i no intenshonalmente.
Pa altura di e butnan, esaki ta nifiká lo siguiente:
Pa kualke pregunta tokante e modifikashonnan legislativo aki i su ehekushon, por manda un email pa: douane@belastingdienst-cn.nl
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Advertorial
Home Advertorial
Mensahe riba Dia di Labor: TUR LABOR TIN SU BALOR
Reflexionando riba un dia asina importante, riba e crisis cu nos Pais a pasa aden a causa di e pandemia, con dos aña despues...
Yena gasolin durante dianan di fiesta cu ‘Fuel Up’ di CMB facil y rapido
Manera conoci, clientenan di Caribbean Mercantile Bank N.V. por disfruta di e tremendo servicio conveniente ‘Fuel Up’ pa paga y yena gasolin cual ta...
CMB: Anuncio Importante na fiel comerciante y doño di tarheta bancomatico di CMB
Apreciable y fiel comerciante y doño di tarheta Bancomatico di CMB, Recientemente nos a tuma nota cu un banco local a publica algun ponencia fuerte...
AWE NOS MAIN BRANCH TA CERA
Considerando cu un di nos coleganan a test positivo pa COVID-19, nos a tuma e decision pa cera nos Main Branch na Oranjestad y...
Desviacion di caminda: DILANTI EMBASSY SUITES
Desviacion di caminda DILANTI EMBASSY SUITES Entrante dialuna 7 di september 2020, trafico dilanti di e Hotel den construccion “Embassy Suites”, lo bay wordo desvia for...
ANUNCIO IMPORTANTE PA CU MORATORIO RIBA PAGONAN.
Desde cu e pandemia di Covid-19 a yega Aruba, esaki a afecta financieramente hopi duro nos comunidad en general y alaves mayoria di...


text:
Recientemente den corte di Centro Iberoamericano de Arbitraje (Ciar), a trata un caso cu Smartmatic a cuminza contra Venezuela.
E compania cu a suministra e technologia di voto electronico, Smartmatic, a demanda Venezuela pa un suma di 1500 miyon dollar, pa fraude, durante di eleccionnan parlamentario
di dia 30 di juli 2017, pa Asamblea Nacional.
E compania ta acusa autoridadnan Venezolano di a manipula cu e resultadonan pa aumenta e cantidad di participacion, unda realmente tabatin un abstencion grandi.
Segun e compania Ingles, Smartmatic, nan por asegura cu na Augustus 2017, e resultado emiti pa CNE, coneheo nacional, di 8.1 miyon di voto, riba 19.4 miyon di esnan cu por a vota, a wordo manipula, causando un variacion cu ta supera di 1 miyon voto.
E equiponan cu a wordo usa, a wordo expropia y wordo pasa pa Argentica ExCle.
E keho ta basa cu autoridad di Venezuela a amenasa empleadonan di e compania, pa forsa nan pa cambia resultado y certifica e resultado falso manipulando e cantidad di hende cu a acudi pa vota. Tambe ta asina cu Venezuela no a cumpli cu pagonan segun contract.


text:
Ayera mainta a circula un publicacion riba Facebook relaciona cu un mucha cu a keda maltrata/tortura aparentemente por medio di su mayornan. E mucha a wordo hiba hospital diaranson pasa cu heridanan hopi serio segun Ministerio Publico. Ayera tardi el a fayece na hospital.
E mucha di incial R.A., 5, a fayece ayera tardi na hospital y su mama cu padrastro a keda deteni. Segun e tanta di e criatura cu a post riba Facebook diabierna mainta pidiendo oracion pa su sobrino: e mucha aparentemente a wordo maltrata cu resultado di weso di pols kibra, weso di schouder kibra, 2 ribs un di cada banda kibra, algun di e fracturanan aki tabata bieu, el a ser kima cu awa cayente, sufri di hersen bloeding di tanto cu el a wordo bati na su cabes y tambe a test positivo pa Marijuana indicando cu tabata tin hopi humamento rond di e mucha. Segun e señora cu a publica esaki online, e mama a gaña polis cu e mucha a cay den un speeltuin siendo cu no ta berdad y dokter a saca test mustrando realmente kico a pasa cu ne.
Maltrato
“Tur loke a wordo menciona cu ta fractura bieu nunca nan a hib’e hospital pa trata nada,” e dama a indica. El a sigui bisa cu su sobrino a wordo tortura por medio di su mama of padrastro, of nan dos y ta pidi husticia pa esaki. E mucha tabata asina grave cu e no por a hala rosea riba su mes pues a but’e riba maschin respiratorio segun e tanta. A pidi oracion mas trempan pa e mucha stabilisa pero lamentablemente el a fayece mas atardi. Nos a acudi cerca Ministerio Publico y ta pendiente pa algun informacion tocante e caso y detencionnan cu a wordo haci.
Segun Ministerio Publico, fiscal di husticia a laga confisca e curpa y autopsia lo tuma luga dentro di poco. E mucha a wordo hiba hospital diaranson cu heridanan hopi grave segun Ministerio Publico. E tanta tambe a publica ayera nochi cu ainda no por a localisa un otro sobrino, bisando cu: ‘e no ta aparese y nan no kier bisa unda e ta of kico nan a haci cu ne.’ Ministerio Publico tampoco tabata tin informacion riba esaki anto nos no a haya ningun update di polis. Ta trata aparentemente di un mucha di tres aña di edad cu famia tin mas o menos dos luna sin wak e, segun e tanta a expresa riba social media. Nos a purba tuma contacto cu e señora pero no a logra te ainda.


text:
ORANJESTAD (AAN): Debi na e situacion actual di COVID-19 na Aruba, unda dia pa dia e casonan ta bahando y e labornan relaciona cu COVID-19 tambe ta den un face manehabel.
Entrante diamars di 28 di september seccion di Malesanan Infeccioso di Departamento di Salud Publico ta informa cu nan ta habri nan portanan bek pa publico y ta reaunuda tur nan servicionan cu anteriormente a wordo limita.
Seccion di Malesanan Infeccioso ta brinda diferente servicio manera entre otro, aplicacion di diferente otro vacunanan (cu excepcion di e vacuna di COVID),test di PPD/Mantoux y regla test medico pa DIMAS. Pa busca otro tipo di vacuna cu no ta COVID ta necesario pa haci un cita via 5224239/5224241 of por mail nos na This email address is being protected from spambots. You need JavaScript enabled to view it.. Pa loke ta trata e test medico di DIMAS mester manda un mail na This email address is being protected from spambots. You need JavaScript enabled to view it. y nos personal lo comunica cu e cliente cu demas instruccion.
Seccion di Malesanan Infeccioso ta habri di dialuna di diabierna parti mainta for di 7:45 pa 11:30 y parti atardi for di 1:15 pa 3:30. Pa mas informacion por yama Departamento di Salud Publico na telefoon 5224200 of por mail seccion di Malesanan Infeccioso na This email address is being protected from spambots. You need JavaScript enabled to view it.


text:
Detenshon pa maltrato
Riba djaweps 24 di mart, alrededor di 11.15 or di anochi a detené un hòmber di inisial B.J.F. di 53 aña di edat na Kaya Patricia en konekshon ku maltrato. Algu mas trempan e sospechoso maltratá un hòmber na un kas situá na Kaya Dr. Grigorio Hernandez.
Ladronisia na sitio di sambuyá
Riba djárason 23 di mart a drenta keho di ladronisia for di un outo ku tabata stashoná na e sitio di sambuyá ‘Jeff Davis Memorial’. Entre 3.45 or i 5 or di atardi, miéntras e shofùr i e otro okupante dje outo tabata sambuyá, deskonosínan a forsa dos bentana i a bai ku vários artíkulo. Nan a bai ku entre otro un iPhone 12 PRO i un pòtmòni ku diferente tarheta i sèn kèsh komo kontenido. Ta investigando e kaso.
Outo ta dal den muraya
Alrededor di 4 or di atardi riba djárason 23 di mart, sentral di polis a risibí notifikashon ku un outo a dal den un muraya. Despues di investigashon a resultá ku e shofùr a hinka e outo, ku tabata stashoná dilanti un muraya, den ‘drive’ na lugá di den ‘reverse’ i bai dal den e muraya. Personal di ambulans a chek e shofùr na e sitio mes i e no mester a bai hospital.
Kiebro den negoshi di hóreka
Entre 4 or i 6.30 or di mardugá, riba djárason 23 di mart, deskonosínan a kibra drenta den un establesimentu di hóreka situá Kaya L.D. Gerharts. E malechornan a drenta e patio di e lugá dor di e dak i a forsa vários porta di paden pa a drenta den diferente espasio. Nan a bai ku entre otro 3 iPad i sèn kèsh. E kaso ta bou di investigashon.


text:
E prome dos di un total di cinco “corona – sneltesten” cu actualmente ta ser investiga na
Hulanda a ser valida. E “corona- sneltesten” aki lo duna resultado den 15 minuut si un persona ta positivo of negativo. LabHOH hunto cu HOH tambe a forma parti na unda 134 persona cu a bin Testcenter pa haci e PCR test a duna consentimento pa participa na e investigacion aki.
Den e proximo simannan nos dilanti lo defini conhuntamente cu DVG ki ora y cu ken lo uza e “sneltesten” aki mirando e rapides di resultado. Pues awo banda di e PCR test pronto lo tin disponibel e “sneltest” aki tambe na Aruba.
A duna di conoce cu na momento di e investigacion pa valides di e “sneltest” no a duna ningun resutado fout, pues por imagina cu tur hende cu tabata positivo e testnan aki tambe a sali positivo pues 100% valides.
E investigacion pa valides a tuma luga na Breda cual un total di 351 persona a participa, tambe na Utrecht participacion di 1044 hende y alabes na Aruba na unda 134 persona a participa. Un danki di curason sigur ta bay na tur cu no a pensa mes y a participa na e investigacion aki cual sigur ta trece cambio den forma di test.
Den e proximo siman Aruba lo bay participa na valides di un otro “sneltest” y di awo caba nos gratitude na tur esnan cu ta participa. Cada logro ta un paso mas den direccion positivo.


text:
ORANJESTAD, Aruba: Diahuebs dia 5 di October Directie Volksgezondheid lo tin nan Open Dag, unda cu comunidad di Aruba por mira kico tur ta e servicionan cu nan tin di ofrece. E Open Dag lo ta di 1:00 te cu 6:00 PM na Caya. Ing. Roland H. Lacle 4. E aña aki Salubridad na Aruba ta celebra 100 aña di existencia y p’esey DVG ta invita comunidad pa asisti na e Open Dag.
E Open Dag lo tuma luga den e sala di reunion di DVG, unda cu e departamentonan di DVG lo splica publico kico tur nan ta ofrece na servicio. Pa motibo cu DVG ta duna differente tipo di servicio na publico. Bo tawata sa cu DVG ta duna differente tipo di vacuna? Bo tawata sa cu DVG ta controla bestianan cu nos ta come? Bin haña mas informacion di tur e servicionan di DVG.
Un bes mas DVG ta invita comunidad di Aruba pa yega diahuebs dia 5 di October desde 1:00 PM te cu 6:00 PM pa haya sa mas informacion di nan trabou.


text:
Gobièrnu di Kòrsou [ÚLTIMO INFORMASHON]: Último desaroyonan rondó di Covid-19.
Gobièrnu di Kòrsou
[ÚLTIMO INFORMASHON]: Último desaroyonan rondó di Covid-19. Huntu ku bo, Gobièrnu di Kòrsou ta kreando, reinventando i BIBANDO den e promesa di un futuro briante.
Tin trintikuater (34) kaso ku a rekupera.Aparte di esaki, tin shentitrintitres (133) kaso nobo pa awe. Tin ocho (8) persona ku a keda hospitalisa di kua un (1) a keda atmiti inmediatamente den kuido intensivo.Dos (2) persona ku tabata den kuido intensivo a keda tra nslada pa departa mentu general. Un (1) tabata un pashent di Boneiru . Kuater (4) persona por a sali for di hospital, di kua un (1) di nan tambe
ta bata un pashent di Boneiru. Pues na e momentu aki, tin trintitres (33) persona hospitalisa, di kua diesdos (12) ta den kuido intensivo.Adishonalmente ,tin tres (3) persona hospitalisa for di Boneiru, di kua un (1) ta den kuido intensivo.


text:
E kaminda pa mundial di futbòl Brazil 2014 ta bai kuminsá. Dia tres di yüni FIFA ta ranka sali ku e promé partido nan pa asina determiná kua ta e diferente pais nan ku lo partisipá den e mundial di futbòl Brazil 2014.
Concacaf kual ta e konfederashon den kua Kòrsou tambe ta forma parti tin e primisia pa kuminsá e kaminda pa Brazil 2014. Den e promé parti di e kompetensia di Concacaf e 10 ekipo nan di Concacaf ku puntuashon mas abou den e “ranking” di FIFA lo hunga kontra otro.
Pa e motibu aki Aruba ta kuminsá hunga dia tres di yüni kontra St. Lucia i dia shete di yüni Aruba lo hunga e partido di regreso kontra St.Lucia. E sinku ganadó nan den e buèlta aki lo topa e otro 19 (inkluyendo Kòrsou) ekiponan di Concacaf den e siguiente etapa di e kompetensia klasifikatorio pa mundial 2014.
Kòrsou tin ku warda te 30 di yüli 2011 pa por sa kontra ken e ta bai kuminsá su trayektoria históriko, rumbo pa Brazil 2014. Dia 30 yüli 2011 na Rio de Janeiro, Brazil, FIFA lo saka e grupo den kua kada un di e 24 ekipo nan di Concacaf lo forma parti dje.
Loke ta sigur ta, ku dia shete di yüni ya Aruba sa su destino pa mundial 2014, sea nan ta pasa pa forma parti di e 24 ekipo nan di Concacaf ku ta sigui lucha pa logra yega Brazil 2014 òf Aruba tin ku kuminsá pensa riba Rusia 2018.


text:
The content originally appeared on: Diario
Un persona mas a fayece
ORANJESTAD (AAN): Segun resumen semanal di diabierna, 425 persona a recupera den e siman aki y un total di 504 caso nobo di COVID-19 a keda registra.
E cantidad di casonan activo di COVID-19 ta 281 y cantidad di fayecidonan relaciona cu COVID-19 a aumenta na 213. Forsa na famia di e fayecido.
Datonan ta ilustra casonan nobo di COVID-19 cu un averahe semanal di 72 caso positivo pa dia y un averahe di ‘Positivity rate’ semanal di 48% pa dia.
Actualmente na Aruba tin 2 persona interna cu of debi na COVID-19 di cual 1 ta riba piso general y 1 den ICU.
Na Colombia no tin ningun pashent di COVID mas.


text:
les di Sabbatskol
otro idioma
Les di sabbatskol kuartaal 1, aña 2022, Titula: Den E Ultimo Dianan Aki: E mensahe di Hebreo
Les 2: E Mensahe di Hebreo
Hesus ta Nos Kampion
Lesa pa e siman aki:
Siman Aki: Heb. 1:5-14, , Lukas, 1:30-33, Sal. 132:1-5, , Heb. 2;14-16, Heb. 5:1-4, 1 Ped. 2:9, , Heb. 8:8-12.
TEKSTO PRINSIPAL:
"Awor e punto prinsipal di loke a wòrdu bisá ta esaki: nos tin tal Sumosaserdote, Kende a tuma Su puesto na man drechi di e trono di e Mahestat den e shelunan"(Hebreo 8:1, Beibel Santu).
djamars, 04-01-2022
Kompará 1 Samuel 8:19, 20 i Hebreo 2:14-16. Kiko e israelitanan tabata buska den un rei, i kon e deseonan akí tabata keda kumplí den Hesus?
E israelitanan tabata ke un rei pa ta nan hues i nan lider den bataya pasobra nan a lubidá ku Dios tabata nan rei. E restourashon kompleto di Dios Su gobernashon riba Su pueblo a bini ku Hesus. Komo nos Rei, Hesus ta guia nos den e bataya kontra di e enemigu.
Hebreo 2:14-16 ta deskribí Hesus komo e kampio di sernan humano débil. Kristu ta enfrentá i derotá diabel den un solo bataya i ta libra nos for di sklabitut. E deskripshon akí ta rekòrdá nos riba é bataya entre David i Goliat. Despues di á wòrdu ungí komo rei (1 Samuel 16), David a salba su rumannan for di sklabiut 'derotando Goliat. E tèrminonan di kompromiso tabata determiná ku e ganadó di e bataya lo sklabisá e hendenan di e otro partido (1 Sam. 17:8-10). Pues, David a aktua manera un kampion di Israel. El a representá nan.
Lesá lsaías 42:13 i lsaías 59:15-20. Kon Yahweh ta deskribí Su mes den e porshonnan akí?
Hebreo 2:14-16 ta aludí na e noshon di ku Dios lo salba Israel den un bataya individual. Ripará e porshon akí for di Isaías: "Siguramente, asina SEÑOR ta bisa: 'Asta e katibunan di e hòmber poderoso lo wòrdu kitá for di djé, i e proi di un tirano lo wòrdu reskatá; pasobra lo Mi pleita ku esun ku ta pleita ku bo, i lo Mi salba bo yu hòmbernan'" (Isa. 49:25, , Beibel Santu).
Komo kristiannan hopi biaha nos ta pensa ku nos ta embolbí den un bataya individual ku Satanas. Ora ku nos lesa Efesionan 6:10-18, , nos ta mira ku sí, nos ta den un bataya ku diabel. Pero Dios ta nos kampion, i E ta bai batáya na nos fabor. Nos ta partí di Su ehérsito; ta p'esei nos mester usa Su armadura. Ademas, nos no ta lucha nos so. E "boso"den Efesionan 6 ta plural. Nos komo un iglesia ta bisti e armadura i bringa huntu tras di nos kampion, kende ta Dios mes.
Kiko ta nifiká pa bisti e armadura di Dios? Pues, den nos luchanan diario ku nos mes, tentashon, etsetera, kon nos por probechá di e poder ku ta kapasitá nos pa ta fiel pa medio di Dios Su forsa?
20


text:
Aruba
Publico di e E-Aruba Seminar hopi satisfecho
Riba 700 persona a acudi diasabra mainta na Renaissance Convention Center pa atende e di seis edicion di e E-Aruba Seminar. E evento tabatin uno masha anticipa mirando cu durante ultimo dos aña esaki no por a tuma luga. E wardamento a bal la pena pasobra organisadonan Mark Benson Denz y Diederik Kemmerling hunto cu e ekipo a hinca den otro un produccion integral.
Ademas di e oradornan cu a sa di trece informacion valioso y util dilanti den un manera masha agradabel, tambe e mainta a conta cu seccionnan di entretenimento, interaccion y networking.
Oradornan local a inclui Pierre Rafini di RBC Bank, ademas di representantenan di diferente sector entre e panelistanan. E oradornan invita ta trece un mescla bon balansa di temanan cu a bay for di mercadeo riba social media te na cybersecurity y e importancia di un bon cultura di trabou.
E publico tabata consisti di ehecutivo y autoridadnan local, profesionalnan di diferente ramo y tambe entrepreneurs existente y potencial.Tur cos a cana di un manera masha profesional y e asistentenan a culmina e seminario satisfecho cu e loke a ricibi.


text:
ORANJESTAD - Riba anochi di 20 di Mei 2022 e di 30 edishon di e Buelta di Aruba ta bai start. E evenemento di careda, organisa pa Kazerne di Marina Savaneta, ya ta existi desde 1971. Dos marinier un tempu pasa a reta nan mes pa core 'solo' ront e isla. Desde e momento ei e idea aki a crese bira un evenemento cu anualmente ta ripiti. E distancia ta 72 kilometer di largura, locual pa gran parti ta sigui a lo largo di costa di e isla y ta un di e caredanan di mas pisa i largo den Region Caribe. Gobernador di Aruba, Su Ekselensia Alfonso Boekhoudt, a duna e disparo pa salida.
E aña aki ta spera cu lo presenta alrededor di 800 partisipante na e punto di salida. Por core e ruta di 72 kilometer komo indivíduo, como duo of cu un team di careda di relevo. E aña aki un cantidad rekòrt di partisipante a inskribí pa kore e buèlta komo individuo. En total tin den esaki 20 homber i muhe. E otro partisipantenan i timnan ta kuminsá entre 20.00 i 00.00 or riba djabièrnè anochi. Kada minüt un tim òf duo nobo lo start.
Durante e periodo di Corona, e Buèlta di Aruba a kontinuá den un forma adaptá. E aña aki a skohe pa bolbe bek stap pa stap na e Buèlta di Aruba manera mayoria hende konos'é. Públiko manera ta kustumbrá ta mas ku bon biní a lo largu di e ruta pa enkurashá i aploudí e koredónan. Ademas di esei na kada un di e pòstnan di kambio lo por tende músika pa públiko i partisipante. NOTA: Texto ta parcialmente scirbi den Papiamento fonetico di Corsou.
TEGUCIGALPA – E seleccion di futbol di Aruba sub20 a perde otro wega internacional, e biaha aki contra Guatemala cu e score di 2-1. E wega a cuminsa cu dominio di wega pa parti di Guatemala. Asina mes Aruba tabata prome pa habri e wega cu e prome gol di Evander Nedd den e prome 14 minuut. Guatemala a reacciona lihe y despues di 4 minuut Arquímedes Ordóñez a hinca un gol. Den di e dos tempo Allan Juárez a skop un bala cu e portero Erasmus no por a wanta. Cu e resultado aki, Guatemala ta logra 6 punto den grupo G y ta sigura su clasificacion pa cu e octavo di final pa premundial.
TEGUCIGALPA – Despues cu Aruba a wordo golea pa Panama algun dia prome cu score di 5-0, Aruba un biaha mas a cay venci pero e biaha aki door di El Salvador cu score di 4-1. E wega a tuma lugar diamars atardi na Honduras, unda cu e hungadornan Jonathan Esquivel, y Eduardo Rives a hinca un gol cada un y Javier Mariona a hinca 2. Pa Aruba Terrick Monsanto a hinca e unico gol.
ORANJESTAD - Diabierna 17 di juni na ocasion di apertura di Weganan Escolar 2022, WE Aruba, e futbolista profesional di e.o. seleccion nacional di futbol Hulandes, Denzel Dumfries tabata na Aruba y a hiba palabra na tur muchanan presente y desea nan exito durante e weganan escolar.
TEGUCIGALPA – E seleccion di futbol Sub20 di Panama a golea e seleccion di Aruba 5-0 den fin di siman na Honduras. Esaki ta e weganan eliminatorio di Concacaf pa e mundial Sub 20 cu ta tuma lugar na 2023 na Indonesia. E seleccion di Panama, dirigi pa e technico Venezolano Ángel Sánchez Mazana a domina e wega for di comienso. E hungador Javier Betegón a hinca e prome gol apenas 7 minuut despues di inicio di e partido, y despues 31 minuut su di dos. Kevin Garrido a hinca un di tres goal na di 42 minuut , Leonel Tejada na di 59 y Carlos Rivera a hinca e ultimo na e di 64 minuut.
ORANJESTAD – Diaranson e futbolista professional cu laso familiar cu Aruba, Denzel Dumfries a yega Aruba pa ta na e apertura dii Weganan Escolar di diabierna awor. E la topa mesora cu e minister di deporte Endy Croes na su oficina. Apenas e siman aki ainda, e la hinca un di e dos golnan cu e seleccion nacional di Hulanda contra Polonia den e wega cu a caba 2-2.
AMSTERDAM – Pa e Copa Mundial di Futbol 2022 na Qatar na November proximo, e pais anfitrion tin un escases grandi di hospedahe. Ta spera miles di centenares di persona, pero tin no tin suficiente camber di hotel. Como tal lo pone tentnan disponible den desierto unda cu por hospeda. E pais ta dispone di apenas 30 mil camber di hotel, di cual 80% ta reserva caba pa huespednan di FIFA. E tentnan ta un regla nobo di FIFA pa percura pa suficiente espacio di drumi, pa e huespednan. Ta spera 1.2 miyon di bishitante durante e torneo di 4 siman. Esey ta nifica cu e tentnan lo no trece un consuelo pa e problema.


text:
ORANJESTAD – Comision Condecoracion Real ta recorda pueblo di Aruba cu e ultimo fecha pa entrega un proposicion pa un condecoracion Real ta dia 4 di september proximo.
Ken ta bin na remarke pa un condecoracion Real?
Pa considera un persona pa haya un condecoracion Real mester tene cuenta cu e accento ta cay riba prestacionnan particular pa y den comunidad. Tin dos categoria:
– Trabou boluntario pa mas cu 15 aña, pues trabounan pa cual e persona no a/ta ricibi salario;
– Prestacionnan particular cu un persona a haci contra pago, pues den su trabou.
E prestacionnan aki mester ta di un caliber y nivel di e halto ey cu nan ta
surpasa locual normalmente ta wordo spera di su trabou y mester tin un balor
excepcional pa desaroyo di Aruba.
Con ta propone un persona?
Tur persona of instancia cu conoce un persona cu na su opinion ta merecedor di un condecoracion Real por entrega un proposicion. Pa haci e proposicion aki mester haci uzo di dos formulario special.
E formularionan aki ta obtenibel na balie abou na entrada na Bestuurskantoor na Playa, na Bestuurskantoor na San Nicolaas of cerca e miembronan di Decoratiecommissie Aruba.
Tambe por download e formularionan for di e website di gobierno: www.gobierno.aw, www.overheid.aw, www.government.aw.
Comision Condecoracion Real Aruba ta enfatisa cu otorgamento di un condecoracion Real mester keda un sorpresa pa e persona concerni. Pa e motibo ey ta di suma importancia pa NO informa e persona concerni cu ta bay haci un peticion p’e, ni envolvi’e den e proceso di prepara un proposicion. Mester haci
e trabao preparatorio den tur secrecia. Esaki lo evita un desapunto den caso cu no a otroga e condecoracion.
Den caso cu tin cualkier pregunta of pa mas informacion por tuma contacto cu e miembronan
di Comision Condecoracion Real Aruba:
sra. F. Perez-Lopez (tel. 583-8425), sr. V. Frank (tel. 587-4979)
sra. N. Anthony (cel. 593-1921), sra. I. Nicolaas-Ras (tel. 584-8880)
sra. R. Garrido (cel. 593-1820) y sr. D. Figaroa (cel. 741-0100)
Tambe por acerca e comision via e-mail: condeco.aruba@gmail.com
Aruba tin hopi persona cu ta contribui na nos comunidad mediante trabou boluntario y personanan
cu ta destaca realmente den nan trabou.
ARUBA BAN PROPONE NOS HENDENAN, BAN DUNA HONOR NA ESNAN CU MERECE HONOR!


text:
Watty Vos Boulevard/Wayaca
Dialuna anochi rond di 8:45 varios unidad di polis a bay pazuid e rotonde di Wayaca, unda cu auto lo a alcansa un ciclista.
Na yegada di polis
Na yegada di polis nan a topa cu un auto y e ciclista herida cu kap serio na parti robes di su cabes. E bicicleta mes tawata benta algun meter mas leu, cu e wiel patras dobla. Un posibel indicacion cu e vehiculo a dal e di patras.
Testigo
E auto na e sitio no tawata e vehiculo cu a dal e ciclista, pero si a presencia locual a sosode y lo a bisa polis con e incidente a pasa.
Hit and Run
Na e sitio nos por a compronde cu lo tawata trata di un caso di hit and run, lagando e ciclista seriamante herida na cabes cu e no tawata sa unda e ta y of kiko a pasa.
Paramediconan
Paramediconan na nan yegada a controla unda e cabayero su cabes unda e la ricibi e golpi y a conclui cu e mester bay Hospitaal, debi cu ta trata di un kap serio.
Ariba caminda por a mira un spiel benta, nos no por bisa si esaki lo por ta di e auto cu a dal e ciclista.


text:
KOMUNIKADO DI PRENSA KUERPO POLISIAL KÒRSOU
Morto den tráfiko
WILLEMSTAD, Curacao — Djasabra atardi alrededor di 16.45 a drenta informashon na Sentral di Polis ku e víktima envolví den un aksidente dia 27 di yüni último na Plasa Roberto Eustatius, a fayesé a konsekuensia di e multiple leshonnan ku el a risibí.
Ta trata di Visia Martijn, nase na Kòrsou dia 24 di yanüari 1943.
Esaki ta bira e di 13 morto den tráfiko pa aña 2016.
Pa Strealuz News
NOTISIA:
Curacao — Bosero di Kuerpo Polisial ta konfirma ku tin e di 13 Morto den Tráfiko pa aña 2016. Esaki ta un dama di edat avansá ku tabata enbolbi den un aksidente di tráfiko, djaluna ultimo na altura di Parada di Bus na Otrobanda.
Di akuerdo ku testigunan na e sitio, e dama a bai pa krusa kaya net kaminda tin un zebrapad. Pero un taxi/bus tabata aserka i e shofur, ku tabata atende su telefòn selular NO a ripara mes ku e dama ta krusa kaya.
E dama a bati riba e winshiel di e vèn, pero esaki tabata enbano debi ku e bus aki a pasa kompletu riba dje. E dama a risibi multiple leshon i a keda transporta ku urgensia pa poliklinika unda e la keda interna den kuido intensivo.
Pero ayera nochi e tristu notisia a drenta ku e dama a fayese. Departamentu di Trafiko lo kontinua ku e investigashon.